title: Maximilien Luce
text: Brostane gan disukexa ke « tuwitawesa widava », Luce va bat bifeem pokuon dizveyer. Bro enekeevik koe Italia, bro Fernand Léger porfeon, va bata kerdela ke wituca gu jontika trutca ektuyur. Va darkasaberopa is truj albayar, ise va refa artazukara mebevion pimtayar, gogolason va divefa kaatoera is cufa uka, kare litevindafa skurinda. Siakrafe gu fa ke vegedusik, vaon dun dizveyer, elimon stragason va zatca is tila is vageeem ke yona amidafa exava, is dere foalk is xeka. Afigasuteks ke bane sare nedid da tiyir sagafe gu geltruca.